Aidarkulis

Aidarkulis (uzb. Aydar Ko‘l) − dirbtinis ežeras Uzbekijoje, šiaurės rytinėje šalies dalyje. Kyzylkumo dykumoje. Tvenkinių sistemą sudaro Aidarkulis, Arnasajus ir džiūstantis Tuzkanas. Protaka jungiasi su Šardaros tvenkiniu. Susidarė kai patvenkta Syr Darja išsiliejo iš Šardaros tvenkinio į Alkanąją stepę. Užsipildžius tvenkiniui, vanduo nuleidžiamas į suformuotą ežerą. Mažas druskingumas. Paplitusi komercinė žūklė. Į ežerą introdukuotos žuvys: sazanas, karšis, šamas, salatis, ožka. Pastebėta, kad į Aidarkulį migruoja Aralo jūros fauna.